ai4bharat/Pralekha huggingface dataset:
குடியரசுத் தலைவர் செயலகம்
செலவினங்களைக் குறைப்பதன் மூலம் ஜனாதிபதி மாளிகை ஒரு எடுத்துக்காட்டாகத் திகழ்கிறது.
கொவிட்-19 நிவாரண நடவடிக்கைகளுக்கு கூடுதல் நிதி கிடைக்கச் செய்வதற்கான நடவடிக்கைகளின் ஒரு பகுதியாக, இந்திய ஜனாதிபதி திரு. ராம்நாத் கோவிந்த், மார்ச் மாதத்தில் பிரதமர்-கேர்ஸ் நிதிக்கு தனது ஒரு மாத சம்பளத்தை வழங்கிய பின்னர், ஒரு வருடத்திற்கு தன்னுடைய சம்பளத்தில் 30 சதவீதத்தைக் கைவிட முடிவு செய்துள்ளார்.
ஜனாதிபதி மாளிகையில் செலவினங்களை குறைப்பதன் மூலமும், நிதி ஆதாரங்களை உகந்த முறையில் பயன்படுத்துவதுடன், அதில் சேமிக்கப்பட்ட பணத்தை கொவிட்-19 ஐ எதிர்த்துப் போராடுவதற்கும், மக்களின் பொருளாதார நெருக்கடியை சமாளிப்பதற்கு ஈடு செய்வதன் மூலம் ஒரு எடுத்துகாட்டாகத் திகழ்வதற்கான அறிவுறுத்தல்களை குடியரசுத் தலைவர் வழங்கியுள்ளார். ஜனாதிபதியின் பார்வையில், இந்தியாவை தன்னம்பிக்கை கொண்ட நாடாக ஆக்கும் முயற்சியில் அரசாங்கத்தின் பார்வையை உணர இது ஒரு சிறிய ஆனால் குறிப்பிடத்தக்க பங்களிப்பாக இருப்பதுடன், தொற்றுநோயை எதிர்த்துப் போராடுவதற்கான சவாலை ஏற்றுக்கொள்ள தேசத்தை உற்சாகப்படுத்துவது மட்டுமல்லாமல் ஒரே நேரத்தில் வளர்ச்சி மற்றும் செழிப்புக்கான நமது பயணத்தைத் தொடரவும் உதவும். ஜனாதிபதி மாளிகை அதன் செலவினங்களைக் குறைக்க பின்வரும் நடவடிக்கைகளை மேற்கொள்ளும்:
- 2020-21 நிதியாண்டில் புதிய மூலதனப் பணிகள் எதுவும் எடுக்கப்படாது. தற்போது நடைபெற்று வரும் பணிகள் மட்டுமே நிறைவடையும்.
- சொத்துக்களை முறையாக பராமரிப்பதை உறுதி செய்வதற்காக பழுது மற்றும் பராமரிப்புப் பணிகள் குறைக்கப்படும்.
- அலுவலக நுகர்பொருள்களின் பயன்பாட்டில் கணிசமான குறைப்பு இருக்கும். உதாரணமாக, ஜனாதிபதி மாளிகையில் மின் தொழில்நுட்பத்தைப் பயன்படுத்துவதன் மூலம் காகிதப் பயன்பாட்டைக் குறைத்து வீணடிப்பதைத் தவிர்ப்பதுடன் அலுவலகத்தின் சுற்றுச்சூழல் நட்பைச் சீராக்கும். மேலும் மின்ஆற்றல் மற்றும் எரிபொருளை அவற்றின் பயன்பாட்டைக் குறைப்பதன் மூலம் சேமிக்க முயற்சிகள் மேற்கொள்ளப்படும்.
- ஜனாதிபதி மாளிகை விருந்து சந்தர்ப்பங்களில் பயன்படுத்தப்படவிருந்த சொகுசு கார் வாங்குவதை ஒத்திவைக்க ஜனாதிபதி முடிவு செய்துள்ளார். அதற்கு பதிலாக ஜனாதிபதி மாளிகை மற்றும் அரசாங்கத்தின் தற்போதைய வாகனகங்களே பகிரப்பட்டு இதுபோன்ற சந்தர்ப்பங்களுக்குப் பயன்படுத்தப்படும்.
- சமூக தொலைதூரக் கட்டுப்பாடுகளைப் பின்பற்றுவதற்கும், அத்தகைய பயிற்சிகள் மேற்கொள்ளும் செலவினங்களை ஈடுகட்டுவதற்கும், உள்நாட்டு சுற்றுப்பயணங்கள் மற்றும் புதிய திட்டங்கள் கணிசமாகக் குறைக்கப்படும் மாறாக, பெரும்பாலும் தொழில்நுட்பத்தின் மூலம் ஜனாதிபதி மக்களைச் சந்திப்பார்.
- ஜனாதிபதி மாளிகையில் விழாக்கள் மற்றும் மாநில விருந்துகள் போன்ற நிகழ்ச்சிகளில் கீழ்காணும் வகையிலான செலவினங்கள் குறைக்கப்படும்:
அ. சமூக விலகலைப் பராமரிக்க குறைந்த அளவிலான விருந்தினர் பட்டியல்களைத் தயாரித்தல்,
ஆ. அத்தகைய சந்தர்ப்பங்களில் அலங்காரத்திற்கான பூக்கள் மற்றும் பிற பொருள்களைக் குறைந்த அளவில் பயன்படுத்துதல்.
இ. உணவு வகைப் பட்டியலை முடிந்தவரை குறைத்தல்.
இந்த நடவடிக்கைகள் நடப்பு நிதியாண்டில் ஜனாதிபதி மாளிகை பட்ஜெட்டில் கிட்டத்தட்ட 20 சதவீதத்தை மிச்சப்படுத்தும் என்று மதிப்பிடப்பட்டுள்ளது.
இதற்கிடையில், இத்தகைய சிக்கன நடவடிக்கைகள் வெளி தொழிலாளர்கள்/ ஒப்பந்த தொழிலாளர்களுக்கு வழங்கப்படும் ஆதரவில் எந்தவிதமான பாதிப்பையும் ஏற்படுத்தாது என்பது உறுதி செய்யப்படுகிறது. மேலும், ஏழை மக்களின் நலனுக்காக ஜனாதிபதி மாளிகை மேற்கொண்ட பிற நடவடிக்கைகளும் பாதிக்கப்படாது.
நீர்வளத் துறை அமைச்சகம்
அணைகள் மறுசீரமைப்பு மற்றும் மேம்பாட்டுத் திட்டத்திற்கான திருந்திய மதிப்பீட்டிற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், அணைகள் மறுசீரமைப்பு மற்றும் மேம்பாட்டுத் திட்டத்தை, ரூ.3466 கோடி உலக வங்கி நிதியுதவியுடன் 198 அணைகளின் பாதுகாப்பு மற்றும் செயல்பாட்டுத் திறனை மேம்படுத்துவதற்கான திருத்திய மதிப்பீட்டிற்கு ஒப்புதல் அளிக்கப்பட்டது. இந்த ரூ. 3466 கோடியில், உலக வங்கி ரூ.2628 கோடியையும், இத்திட்டத்தை செயல்படுத்தும் மாநிலங்கள்/அமைப்புகள் ரூ.747 கோடியையும், எஞ்சிய ரூ.91 கோடி மத்திய நீர்வள ஆணையத்தாலும் வழங்கப்படும்.
இத்திட்டத்தை 2018 ஜூலை 1 முதல் 2020 ஜூன் 30 வரை 2 ஆண்டு காலத்திற்கு நீட்டிக்கவும் பின்னேற்பு ஒப்புதல் அளிக்கப்பட்டது.
விவரம் :
தமிழ்நாடு, கேரளா, கர்நாடகா உள்ளிட்ட 7 மாநிலங்களில் உள்ள 198 அணைகளை முழுமையாக சீரமைக்க இத்திட்டம் வகை செய்யும்.
சீரமைக்கப்பட உள்ள அணைகளின் எண்ணிக்கை மற்றும் மதிப்பீட்டுத் தொகை வருமாறு:-
(|
|
திட்டத்தை செயல்படுத்தும் அமைப்பு
|
|
அணைகளின் எண்ணிக்கை
|
|
திட்டத்திற்கான மொத்த தொடக்க செலவினம் 
|
|
திருந்திய மொத்த செலவினம் 
|
|
தமிழ்நாடு நீர்வள ஆதாரத் துறை
|
|
69
|
|
486
|
|
543
|
|
டான்ஜெட்கோ 
|
|
20
|
|
260
|
|
260
பாதுகாப்பு அமைச்சகம்
இந்தியா-ரஷ்யா பாதுகாப்பு ஒத்துழைப்பை, பாதுகாப்புத் துறை அமைச்சர் ராஜ்நாத் சிங் ரஷ்யத் துணைப் பிரதமருடன் திறனாய்வு செய்கிறார்
பாதுகாப்புத் துறை அமைச்சர் ராஜ்நாத் சிங், மாஸ்கோவில் ரஷ்யக் கூட்டமைப்பின் துணைப் பிரதமர் திரு யூரி போரிசோவ் உடனான இந்தியா-ரஷ்யா பாதுகாப்பு ஒத்துழைப்பை இன்று திறனாய்வு செய்தார். திரு போரிசோவ் வர்த்தக, பொருளாதார மற்றும் அறிவியல் ஒத்துழைப்பு தொடர்பான இந்திய – ரஷ்ய அரசுகளுக்கிடையிலான ஆணையத்தின் இணைத் தலைவராக உள்ளார். அவர் பாதுகாப்பு துறையின் அறிவியல் மற்றும் தொழில்நுட்ப உயர் மட்டக் குழுவுடன் இணைத் தலைவராக உள்ளார். இரு தரப்பு ஒத்துழைப்பு மற்றும் பிராந்திய பிரச்சினைகள் குறித்த அவர்களின் கலந்துரையாடல்கள் மிகவும் நேர்மறையானவை மற்றும் பயனுள்ளவை.
தொற்றுநோயின் அனைத்து சிரமங்களும் இருந்தபோதிலும், இந்தியா-ரஷ்யா இருதரப்பு உறவுகள் பல்வேறு மட்டங்களில் நல்ல தொடர்புகளை வைத்திருக்கின்றன என்று பாதுகாப்புத் துறை அமைச்ச்ர் குறிப்பிட்டுள்ளார். இந்தியாவும் ரஷ்யாவும் சிறப்பு மற்றும் தனிச் சுதந்திரமான போர்திறம் வாய்ந்த சலுகைகளைப் பகிர்ந்து கொள்கின்றன. பாதுகாப்பு உறவு அதன் முக்கியமான தூண்களில் ஒன்றாகும்.
வெற்றி நாள் அணிவகுப்பின் 75வது ஆண்டுவிழாவில் கலந்து கொள்ள ரஷ்யப் பாதுகாப்பு அமைச்சரின் அழைப்பின் பேரில் திரு ராஜ்நாத் சிங் மாஸ்கோவிற்கு 3 நாள் விஜயம் மேற்கொண்டுள்ளார். இரண்டாம் உலகப்போரில் 75 வது வெற்றி தின புனித விழாவிற்கு பாதுகாப்புத் துறை அமைச்சர் தனது வாழ்த்துக்களைத் தெரிவித்ததோடு, இந்தியா மற்றும் ரஷ்யாவின் பொதுவான பாதுகாப்பிற்கு மிகப் பெரிய பங்களிப்பு செய்த ரஷ்ய மக்களை,, குறிப்பாக வீரர்களை வாழ்த்தினார்.
முன்னதாக, இன்று அதிகாலை, பாதுகாப்புச் செயலாளர் டாக்டர். அஜய் குமார் ரஷ்யத் துணைப் பாதுகாப்பு மந்திரி கர்னல் ஜெனரல் அலெக்சாண்டர் ஃபோமினுடன் கலந்துரையாடினார். அப்போது இருதரப்புப் பாதுகாப்பு ஒத்துழைப்புப் பிரச்சினைகள் மற்றும் பிராந்திய வளர்ச்சியின் பிரச்சினைகள் குறித்து அவர்கள் விவாதித்தனர்.
உள்துறை அமைச்சகம்
வெளிமாநில தொழிலாளர்களை சொந்த ஊர் அனுப்புவதற்கு கூடுதல் ரயில்களை இயக்க மாநிலங்கள் மற்றும் ரயில்வே இடையே ஒருங்கிணைப்பு: ரயில்வே தேவைகளை மாவட்ட அதிகாரிகள் வழங்க வேண்டும்
மாநிலங்களுக்கு மத்திய உள்துறை அமைச்சகம் அனுப்பியுள்ள கடிதத்தில் கூறியிருப்பதாவது:
வெளி மாநிலங்களில் சிக்கியுள்ள தொழிலாளர்கள் சொந்த ஊர்களை நோக்கி செல்வதில், கோவிட்-19 தொற்று அச்சம், உயிரிழப்பு ஏற்படலாம் என்ற எண்ணம்தான் முக்கிய காரணங்களாக உள்ளன. இடம்பெயர்ந்த தொழிலாளர்களின் சிரமத்தை குறைக்க, மாநில அரசுகள், மத்திய அரசுடன் இணைந்து சில ஆக்கப்பூர்வ ஒருங்கிணைப்பு நடவடிக்கைகளை எடுக்க வேண்டும். அவற்றின் விவரம்:
- மாநிலங்கள் மற்றும் ரயில்வே துறை இடையேயான ஆக்கப்பூர்வ ஒருங்கிணைப்புடன் கூடுதல் சிறப்பு ரயில்களை இயக்குவது;
- வெளிமாநில தொழிலாளர்களின் பயணத்துக்கான பேருந்து எண்ணிக்கையை அதிகரிப்பது; இடம் பெயர்ந்த தொழிலாளர்களை ஏற்றிச் செல்லும் பேருந்துகளை மாநிலங்களுக்கு இடையே அனுமதிப்பது.
- ரயில்கள் / பஸ்கள் புறப்பாடு பற்றி இன்னும் தெளிவான விளக்கம் அளிக்க வேண்டும். அரைகுறைத் தகவல்கள் மற்றும் வதந்திகளால் வெளிமாநில தொழிலாளர்கள் இடையே அமைதியின்மை ஏற்படுகிறது.
- ஏற்கனவே நடைப் பயணமாக, புறப்பட்டுள்ள தொழிலாளர்கள் செல்லும் வழிகளில், உணவு மற்றும் சுகாதார வசதிகளுடன் கூடிய ஓய்விடங்களை, மாநிலங்கள் அமைக்கலாம்.
- நடைப்பயணம் மேற்கொண்டுள்ள தொழிலாளர்கள் இந்த ஓய்விடங்களுக்கும் அருகிலுள்ள பேருந்து, ரயில் நிலையங்களுக்கு செல்ல போக்குவரத்து வசதியை ஏற்பாடு செய்து கொடுத்து மாவட்ட நிர்வாகத்தினர் வழிகாட்டலாம்.
- பெண்கள், குழந்தைகள் மற்றும் முதியவர்களின் குறிப்பிட்ட தேவைகளை நிறைவேற்றுவதில் சிறப்பு கவனம் செலுத்தலாம்.
- நீண்டகால தனிமைப்படுத்துதல் பற்றி எடுத்துரைக்க, ஓய்விடங்களில் தன்னர்வ தொண்டு நிறுவனங்களின் பிரதிநிதிகளை மாவட்ட நிர்வாகத்தினர் ஈடுபடுத்தலாம்.
- வெளிமாநில தொழிலாளர் விவரங்களை முகவரி மற்றும் தொலைபேசி எண்களுடன் பட்டியலிட வேண்டும். இது அவர்களை தொடர்பு கொண்டு கண்டறிய உதவியாக இருக்கும்.
வெளிமாநில தொழிலாளர்கள் யாரும், தங்கள் சொந்த ஊருக்கு சாலை மற்றும் ரயில்பாதைகள் வழியாக நடந்து செல்லவில்லை என்பதை மாவட்ட நிர்வாகத்தினர் உறுதி செய்ய வேண்டும் என்று இந்தக் கடிதம் வலியுறுத்துகிறது. தேவைக்கேற்ப ரயில்களை இயக்க ரயில்வே துறையினருக்கு மாவட்ட நிர்வாகத்தினர் வேண்டுகோள் விடுக்கலாம்.
மத்திய உள்துறை அமைச்சகம் மாநிலங்களுக்கு எழுதியுள்ள கடிதம்: https://static.pib.gov.in/WriteReadData/userfiles/MHA%20DO%20Lr.%20Dt.%2018.5.2020%20to%20Chief%20Secretaries%20reg.%20measures%20to%20be%20taken%20in%20movement%20of%20stranded%20workers.pdf
ஆயுஷ்
நரேலாவில் உள்ள தேசிய ஹோமியோபதி நிறுவனத்தை ஆயுஷ்துறை அமைச்சர் பார்வையிட்டார்
மத்திய ஆயுஷ்துறை அமைச்சர் திரு.சர்பானந்த சோனோவால், புதுதில்லி நரேலாவிலுள்ள தேசிய ஹோமியோபதி நிறுவனத்துக்கு சென்று பார்வையிட்டார். நரேலாவிலுள்ள தேசிய ஹோமியோபதி நிறுவனம் என்பது, கொல்கத்தாவிலுள்ள தேசிய ஹோமியோபதி நிறுவனத்தின் துணை நிறுவனமாகும். மேலும், இது வடஇந்தியாவில் நிறுவப்படும் முதல் நிறுவனமாகும்.
ஆயுஷ் மற்றும் மகளிர், குழந்தைகள் நலத்துறையின் இணையமைச்சர் டாக்டர். முஞ்சபரா மகேந்திரபாய் கலுபாய், நாடாளுமன்ற உறுப்பினர் திரு.ஹன்ஸ்ராஜ் ஹன்ஸ், ஆயுஷ் அமைச்சக செயலாளர் திரு.வைத்யா ராஜேஷ் கொட்டச்சா, ஆயுஷ் அமைச்சகத்தின் அதிகாரிகள் மற்றும் ஹோமியோபதி தேசிய நிறுவனத்தின் அதிகாரிகளும் நிகழ்ச்சியில் கலந்து கொண்டனர்.
நிகழ்ச்சியில் உரையாற்றிய அமைச்சர் திரு.சர்பானந்த சோனோவால், தேசிய சுகாதார கொள்கையானது, சுகாதாரத் துறையில் ஆயுஷ் மருத்துவத்தின் முக்கியத்துவத்தை வலியுறுத்துகிறது. மேலும், கல்வி மற்றும் ஆராய்ச்சியின் அனைத்து படிகளிலும் ஆயுஷ் துறையை ஒருங்கிணைக்க வேண்டும். ஆராய்ச்சி மற்றும் கண்டுபிடிப்புகளை ஊக்குவிக்க ஆயுஷ் அமைச்சகம் பல்வேறு முயற்சிகளை எடுத்து வருகிறது. ஹோமியோபதி மருத்துவத்திற்கான கல்வி மற்றும் ஆராய்ச்சிக்காக துணை நிறுவனங்களை உருவாக்குகிறது என்று தெரிவித்தார். இந்த தேசிய ஹோமியோபதி நிறுவனம், ஆயுஷ் மருத்துவத்தை பிரபலப்படுத்தி, வடகிழக்கு மாநிலங்களின் தேவைகளைப் பூர்த்தி செய்யும் என தான் நம்புவதாக அமைச்சர் சர்பானந்த சோனோவால் தெரிவித்தார்.
புதுதில்லி நரேலாவிலுள்ள தேசிய ஹோமியோபதி நிறுவனத்துக்கு, 2018 அக்டோபர் 16-ம் தேதி அடிக்கல் நாட்டப்பட்டது. இந்நிறுவனம், ஹோமியோபதி துறையில் பல்வேறு நிபுணர்களை உருவாக்கும். 7 துறைகளை உள்ளடக்கிய இந்நிறுவனம், ஹோமியோபதி துறையில் முதுநிலை மற்றும் முனைவர் பட்டப் படிப்புகளை கற்று தருகிறது. மருந்துகளின் மேம்பாடு, தரக் கட்டுப்பாடு, பாதுகாப்பு மதிப்பீடு உள்ளிட்ட அடிப்படை அம்சங்களிலும் இந்த நிறுவனம் கவனம் செலுத்தும். கல்வி, சுகாதாரம் மற்றும் ஆராய்ச்சி ஆகியவற்றில் சிறந்த அடையாளங்களை உருவாக்கும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1854667
ரெயில்வே அமைச்சகம்
கடந்த ஆண்டில் இந்திய ரயில்வேயின் சிறந்த பாதுகாப்பு செயல்திறன்; ஏப்ரல் 2019 முதல் ரயில் விபத்து காரணமாக ஒரு பயணி கூட மரணிக்கவில்லை.
ஏப்ரல் 2019 - மார்ச் 2020வரையான கால ஆண்டில், இந்திய ரயில்வே மிகச் சிறந்த பாதுகாப்பு சாதனையைப் பதிவு செய்துள்ளது. இந்த ஆண்டு  எந்தவொரு ரயில் விபத்திலும் எந்தவொரு ரயில் பயணிக்கும் உயிரிழப்பு ஏற்படவில்லை. 166 ஆண்டுகளுக்கு முன்பு 1853ஆம் ஆண்டில் இந்தியாவில் ரயில்வே அமைப்பு அறிமுகப்படுத்தப்பட்ட பின்னர் 2019-2020ஆம் ஆண்டில் முதல் முறையாக இந்த குறிப்பிடத்தக்க சாதனை அடையப்பட்டுள்ளது. கடந்த 15 மாதங்களில் ஒரு பயணி கூட மரணிக்காதது அனைத்து வகையிலும் பாதுகாப்பு செயல்திறனை மேம்படுத்திய இந்திய ரயில்வேயின் தொடர்ச்சியான முயற்சிகளின் விளைவாகும்.
பாதுகாப்பை மேம்படுத்த இந்திய ரயில்வே எடுத்த சில முக்கிய நடவடிக்கைகள் பின்வருமாறு:
- மனிதர்களால் இயக்கப்படும் 1274 லெவல் கிராசிங்குகள் 2019-2020 ஆம் ஆண்டில் அகற்றப்பட்டுள்ளன. 2018-19ஆம் ஆண்டை ஒப்பிடும்போது 631 மனிதக் காவலர்களைக் கொண்ட லெவல் கிராசிங்குகள் மட்டுமே அகற்றப்பட்டன என்பது குறிப்பிடதக்கது. . இதுவே மனிதர்களால் இயங்கும் லெவல் கிராசிங்குகளை அகற்றுவதில் உச்சபட்ச எண்ணிக்கையாகும்.
- ரயில்வே துறையில் கிராசிங்குகளில் பாதுகாப்பை மேம்படுத்துவதற்காக 2019-20 ஆம் ஆண்டில் மொத்தம் 1309 சாலை மேம்பாலங்களும் / சுரங்கப்பாதை பாலங்களும் கட்டப்பட்டன.
- 2019-20ஆம் ஆண்டில் மொத்தம் 1367 பாலங்கள் புனரமைக்கப்பட்டன. கடந்த ஆண்டு 1013 பாலங்கள் தான் புனரமைக்கப்பட்டது. கடந்த ஆண்டுடன் ஒப்பிடும்போது இது 37 சதவீதம் கூடுதலாகும். 
- 2019 -2020 கால ஆண்டில் இதுவரை இல்லாத அளவு இரயில்வே தண்டவாளங்கள் அதிகபட்சமாக 5181 கி.மீ புதுப்பிக்கப்பட்டுள்ளன. 2018- 19கால ஆண்டில் 4,265 கி.மீ அளவில் தான் தண்டவாளங்கள் புதுப்பிக்கப்பட்டது குறிப்பிட்தக்கது .
- ஸ்டீல் அத்தாரிட்டி ஆஃப் இந்தியா லிமிடெட்  நிறுவனத்தில் இருந்து இந்த ஆண்டில் மிக உயர்ந்த தரமுள்ள தண்டவாளங்கள்  வழங்கப்பட்டன. 6.4 லட்சம் டன் நீளமான தண்டவாளங்களை வழங்குவதன் மூலம், வெல்டிங்கின் நோக்கம் வெகுவாகக் குறைந்து சொத்தின் சிறந்த நம்பகத்தன்மைக்கு வழிவகுத்தது.
- 2019 -20 கால ஆண்டில் மொத்தம் 285 லெவல் கிராஸிங்குகள்  ஒட்டுமொத்தமாக சமிக்ஞைகளால் வலுவாகப் பின்னிப்பிணைந்து இணைக்கப்பட்டுள்ளன, ஒட்டுமொத்தமாக இவ்வாறு இணைக்கப்பட்ட லெவல் கிராசிங்குகள் 11,639 ஆகும்.
- பாதுகாப்பை மேம்படுத்துவதற்காக, 2019-20ஆம் ஆண்டில் இயந்திர சமிக்ஞையுடன் இயங்கிய 84 நிலையங்கள் மின்சார / மின்னணு சமிக்ஞையுடன் இயங்கும் வகையில் மாற்றப்பட்டுள்ளன.
மேற்சொன்னவை அனைத்தும் 2017-18ஆம் ஆண்டில் அறிமுகப்படுத்தப்பட்ட ராஷ்டிரிய ரெயில் சன்ரக்ஷா கோஷ்  திட்டத்தின் மூலம் வருடம் 20,000 கோடி ரூபாய் அளவில் அடுத்த ஐந்தாண்டுகளில் ரூ .1 லட்சம் கோடி செலவழிக்கப்படலாம். இந்த நிதியின் மூலம், இயற்கைப் பேரிடர் காலங்களிலும் மிக முக்கியமான பாதுகாப்புப் பணிகளை மேற்கொள்ள முடிந்ததால், முடிவுகள் தெளிவாக உள்ளன.
பிரதமர் அலுவலகம்
பூட்டானுக்கு புறப்படுவதற்கு முன் பிரதமரின் அறிக்கை
பிரதமர் திரு நரேந்திர மோடி பூட்டான் பயணம் மேற்கொள்வதற்கு முன் வெளியிட்ட அறிக்கையின் முழு விவரம்.
“2019 ஆகஸ்ட் 17-18 தேதிகளில் நான் பூட்டானுக்கு அரசுமுறைப் பயணம் மேற்கொள்கிறேன்.
இரண்டாவது முறையாக ஆட்சிப் பொறுப்பேற்ற காலத்தின் தொடக்கத்தில் எனது பூட்டான் பயணம் என்பது நமது நம்பிக்கைக்குரிய அண்டை நாடும் நட்பு நாடுமான பூட்டானுடன் இந்தியாவின் உறவுகளில் அரசு எவ்வளவு ஈடுபாடு கொண்டிருக்கிறது என்பதன் உயர் முக்கியத்துவத்தைப் பிரதிபலிக்கிறது.
நமது பரவலான வளர்ச்சியின் பங்குதாரராகவும் பரஸ்பரம் பயன்தரும் புனல்மின் உற்பத்தியில் ஒத்துழைப்பாளராகவும், வலுவான வர்த்தகம் மற்றும் பொருளாதாரத் தொடர்புடையவராகவும் உள்ள பூட்டானுடனான இந்தியாவின் உறவு மிகவும் முக்கியத்துவம் வாய்ந்ததாகும். இவையெல்லாம் பாரம்பரியமிக்க உணர்வுப்பகிர்தல் மற்றும் மக்களோடு மக்கள் கொண்டுள்ள உறவுகளை மீண்டும் நிறுவுகின்றன.
முறைப்படி தூதரக உறவுகள் உருவாக்கப்பட்டதன் பொன்விழாவைக் கடந்த ஆண்டு இருநாடுகளும் இணைந்து கொண்டாடின.
இந்தியா-பூட்டான் ஒத்துழைப்பு என்பது இன்று சிறப்புக்குரிய குணாம்சத்தையும், சாராம்சத்தையும் பெற்றுள்ளது. ‘அண்டை நாடுகளுக்கு முன்னுரிமை’ என்ற இந்திய அரசின் கொள்கையில் முக்கியத் தூணாகவும் இது விளங்குகிறது.
இருதரப்பு உறவுகளின் ஒட்டுமொத்தத் தன்மையுடன் பூட்டானின் 4 ஆவது மன்னருடனும் பிரதமருடனும் பயனுள்ள விவாதங்களை நான் எதிர்நோக்கியிருக்கிறேன். பூட்டானின் பெருமைக்குரிய ராயல் பல்கலைக் கழகத்தில் அந்நாட்டின் இளம் மாணவர்களிடையே உரைநிகழ்த்துவதையும் நான் எதிர்பார்த்திருக்கிறேன்.
பூட்டானுடனான மதிப்புமிகு நட்புறவை எனது பயணம் மேம்படுத்தும் என்றும் இருநாடுகளின் எதிர்கால வளத்தையும், மக்களின் முன்னேற்றத்தையும் இது ஒருமுகப்படுத்தும் என்றும் நான் நம்புகிறேன்.”
•••••••••••••
(Visitor Counter : 83
பிரதமர் அலுவலகம்
பப்புவா நியூ கினியாவில் இந்திய தொழில்நுட்ப மற்றும் பொருளாதார ஒத்துழைப்பு அறிஞர்களுடன் பிரதமரின் உரை
இந்தியா-பசிபிக் தீவுகள் ஒத்துழைப்பு கூட்டாண்மைக்கான மூன்றாவது மாநாட்டில் கலந்துகொள்வதற்காக 2023, மே 22 அன்று போர்ட் மோர்ஸ்பை சென்ற பிரதமர் திரு நரேந்திர மோடி, இந்திய தொழில்நுட்ப மற்றும் பொருளாதார ஒத்துழைப்பு அறிஞர்களுடன் உரையாற்றினார். இவர்கள் இந்திய தொழில்நுட்பம் மற்றும் பொருளாதார ஒத்துழைப்பின் கீழ், இந்தியாவில் பயிற்சி பெற்ற அரசு உயரதிகாரிகள், முன்னணி தொழில் அதிபர்கள் மற்றும் சமூதாயகத் தலைவர்கள் ஆவர். அவர்கள் இந்தியாவில் பெற்ற திறன்களை பயன்படுத்தி அவர்களுடைய சமூகத்திற்கு பங்களிப்பு செய்கிறார்கள்.
பயிற்சி பெற்றவர்களின் தனிப்பட்ட வெற்றி மற்றும் சாதனைக்காக அவர்களைப் பிரதமர் மோடி பாராட்டினார். மற்ற நாடுகளின் சிறந்த நிர்வாகம், பருவநிலை மாற்றம், பொதுமக்கள் பயன்படுத்தும் மின்னணு சாதனங்கள் மற்றும் நீடித்த வேளாண்மை போன்றவற்றில் அவர்களுடைய நோக்கத்தை அடைவதற்கு இந்தியாவின் திறன் மேம்பாட்டு முன்னெடுப்பு மூலம், மேற்கொள்ளப்பட்ட முக்கிய பங்களிப்பை அவர் எடுத்துரைத்தார். அதுபோன்ற திறன் மேம்பாட்டின் முயற்சிகளில் இந்தியாவின் ஆதரவை அவர் உறுதிப்படுத்தினார். கடந்த 2015-ம் ஆண்டு நடைபெற்ற இந்தியா-பசிபிக் தீவுகள் ஒத்துழைப்புக் கூட்டமைப்பு மாநாட்டிற்கு பிறகு, இப்பகுதியில் உள்ள அனைத்து நாடுகளையும் சேர்ந்த சுமார் 1000 அதிகாரிகளுக்கு இந்தியா பயிற்சி அளித்துள்ளது. வேளாண்மை மற்றும் அது தொடர்புடைய துறைகளில் உதவி செய்வதற்காக இந்நாடுகளுக்கு இந்தியா, நீண்ட கால அடிப்படையில் நிபுணர்களை அனுப்பியுள்ளது.
தொழிலாளர் மற்றும் வேலைவாய்ப்பு அமைச்சகம்
நிறுவனங்களை பதிவு செய்வதற்கும், உரிமம் பெறுவதற்குமான விண்ணப்பங்களை இணையதளம் மூலம் தாக்கல் செய்வது கட்டாயமாக்கப்படுகிறது
கட்டணம் மற்றும் காப்புத் தொகைகளையும் மின்னணு முறையிலேயே செலுத்த வேண்டும்
இந்தியாவை, “டிஜிட்டல் இந்தியா”-வாக மாற்றுவது என்ற மத்திய அரசின் குறிக்கோளை மனதில் கொண்டு, அரசின் பல்வேறு சேவைகள் பொதுமக்களுக்கு மின்னணு முறையில் கிடைப்பதையும் நம்பிக்கை அடிப்படையிலான பொதுச் சேவைகள் வழங்குவதை வெளிப்படையானதாகவும், பொறுப்புள்ளதாகவும் மாற்றுவதை உறுதி செய்யும் வகையிலும், மத்திய தொழிலாளர் மற்றும் வேலைவாய்ப்புத் துறை பல்வேறு முன்முயற்சிகளை மேற்கொண்டுள்ளது. அதன்படி i) ஒப்பந்தத் தொழிலாளர்  சட்டம் 1970 , ii) மாநிலங்கள் இடையே இடம் பெயரும் தொழிலாளர்  சட்டம் 1979 , iii) கட்டிடம் மற்றும் இதர கட்டுமான தொழிலாளர்கள்  சட்டம் 1996  ஆகியவற்றின்படி நிறுவனங்கள் பதிவு மற்றும் உரிமம் பெறுவதற்கான விண்ணப்பங்களை “ஷ்ரம் சுவிதா” வலைதளம் மூலம் இணையதளம் வாயிலாகவே வழங்குவது கட்டாயமாக்கப்பட்டுள்ளது.
எனவே, 2018 செப்டம்பர் 4-ந் தேதியிட்ட அறிவிப்பாணை எண். ஜி.எஸ்.ஆர். 830-ன்படி, திருத்தியமைக்கப்பட்ட “கட்டிடம் மற்றும் இதர கட்டுமானப் பணியாளர்கள்  மத்திய  விதிமுறை 2018”-ன்படி, வேலை வழங்குவோர் தங்களது நிறுவனங்களை பதிவு செய்வதற்கான விண்ணப்பத்தையும், பதிவு செய்யப்பட்டதற்கான சான்றிதழ் வழங்குவதையும் ஷ்ரம் சுவிதா வலைதளம் மூலம் இணையதளம் வாயிலாகவே விண்ணப்பிக்க வேண்டும்.
ஷ்ரம் சுவிதா வலைதளம் மூலம் இணையதளம் வாயிலாக பதிவு மற்றும் உரிமம் பெறுவதற்கு ஏற்ப, மத்திய தொழிலாளர்  மத்திய விதிமுறைகள் 1971 மற்றும் மாநிலங்களிடையே இடம்பெயரும் தொழிலாளர்கள்  மத்திய விதிமுறைகள் 1980 ஆகியவற்றுக்கான திருத்தச் சட்ட வரைவு, 2018 செப்டம்பர் 4-ந் தேதியிட்ட அறிவிப்பாணைகள் ஜி.எஸ்.ஆர்.829  மற்றும் ஜி.எஸ்.ஆர். 830  ஆகியவற்றின்படி மத்திய அரசிதழில் வெளியிடப்பட்டுள்ளது. மேலும், இந்த வரைவு விதிமுறைகள் இறுதி செய்யப்படும் வரை, 2018 செப்டம்பர் 4-ந் தேதியிட்ட மத்திய அரசிதழில் வெளியிடப்பட்ட அறிவிப்பாணை எண். எஸ்.ஓ.4259 மற்றும் எஸ்.ஓ.4260 –ன்படி நிறுவனங்கள் பதிவு மற்றும் உரிமங்கள் பெறுவதற்கான விண்ணப்பங்களை ஷ்ரம் சுவிதா வலைதளம் மூலம் இணையதளம் வாயிலாக விண்ணப்பிக்க வகை செய்யப்பட்டுள்ளது.
அனைத்திற்கும் மேலாக, மேற்கூறிய 3 சட்டங்களின்படி, அண்மையில் வெளியிடப்பட்ட அறிவிப்புகள் மூலம் பதிவு/உரிமம் பெறுவதற்கான கட்டணங்கள் மற்றும் காப்புத் தொகைகளை மின்னணு முறையிலேயே செலுத்துவதற்கு வகை செய்யப்பட்டுள்ளது.
(Visitor Counter : 194
குடியரசுத் தலைவர் செயலகம்
திரு.பிரணாப் முகர்ஜியின் பிறந்தநாளான இன்று குடியரசுத் தலைவர் அவருக்கு புகழாரம்
குடியரசுத் தலைவர் திரு.ராம்நாத் கோவிந்த், முன்னாள் குடியரசுத் தலைவர் திரு.பிரணாப் முகர்ஜியின் பிறந்த நாளான இன்று அவருக்கு புகழஞ்சலி செலுத்தினார். குடியரசுத் தலைவரின் மாளிகையில் வைக்கப்பட்டுள்ள அவரது திருவுருவப் படத்திற்கு, திரு.ராம்நாத் கோவிந்தும், குடியரசுத் தலைவர் மாளிகையின் அலுவலர்களும் மலர் தூவி மரியாதை செலுத்தினர்.
தொழிலாளர் மற்றும் வேலைவாய்ப்பு அமைச்சகம்
2022 ஜனவரி மாதத்திற்கான வேளாண் மற்றும் ஊரகத் தொழிலாளர்கள் சார்ந்த அகில இந்திய நுகர்வோர் குறியீட்டு எண்கள்: தமிழ்நாடு முதலிடம்
2022 ஜனவரி மாதத்திற்கான வேளாண் மற்றும் ஊரகத் தொழிலாளர்கள் சார்ந்த அகில இந்திய நுகர்வோர் குறியீட்டு எண் முறையே 2 மற்றும் 1 புள்ளிகள் குறைந்து, வேளாண் தொழிலாளர்களுக்கு 1095-ஆகவும், ஊரகத் தொழிலாளர்களுக்கு 1105 ஆகவும் கணக்கிடப்பட்டுள்ளது.
வேளாண் தொழிலாளர்களுக்கான குறியீட்டு எண்ணின் வரிசையில் 1292 புள்ளிகளுடன் தமிழ்நாடு முதலிடத்தில் இருக்கிறது. 869 புள்ளிகளுடன் இமாச்சலப் பிரதேசம் கடைசி இடத்தில் உள்ளது.
ஊரகத் தொழிலாளர்களுக்கான குறியீட்டு எண்ணின் பட்டியலில் 1278 புள்ளிகளுடன் தமிழ்நாடு முதலிடத்திலும், 917 புள்ளிகளுடன் இமாச்சலப் பிரதேசம் கடைசி இடத்திலும் உள்ளன.
விவசாயம் மற்றும் கிராமப்புறத் தொழிலாளர்களுக்கான நுகர்வோர் விலைக் குறியீட்டு எண்களில் அதிகபட்ச சரிவு உத்தரப் பிரதேசத்தில்  ஏற்பட்டுள்ளது . முக்கியமாக கோதுமை, தானியங்கள், காய்கறிகள் மற்றும் பழங்கள் உள்ளிட்டவற்றின் விலை வீழ்ச்சி இதற்கு காரணமாகும்.
அரிசி, சோளம், காய்கறிகள் மற்றும் பழங்கள், ஆட்டுக்கறி உள்ளிட்டவற்றின் விலை உயர்வின் காரணமாக, விவசாய மற்றும் கிராமப்புற தொழிலாளர்களுக்கான நுகர்வோர் விலைக் குறியீட்டு எண்களில் அதிகபட்சமாக உயர்வை இமாச்சலப் பிரதேசம், ராஜஸ்தான் மற்றும் ஜம்மு காஷ்மீர் சந்தித்துள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleseDetail.aspx?PRID=1799300
பாதுகாப்பு அமைச்சகம்
தேசிய மாணவர் படை ஆயுதப்படைகளின் முன்னோடி: பாதுகாப்பு இணையமைச்சர் திரு ஸ்ரீபாத் நாயக்
தேசிய மாணவர் படை, என்சிசி, ஆயுதப்படைகளின் முன்னோடி என்று மத்திய பாதுகாப்புத்துறை இணையமைச்சர் திரு. ஸ்ரீபாத் நாயக் கூறியிருக்கிறார். புதுதில்லியில் இன்று  தேசிய மாணவர் படைக்கான மத்திய ஆலோசனைக்குழுவின் 51-ஆவது கூட்டத்திற்குத் தலைமை தாங்கி அவர் பேசினார்.
பயிற்சி, விளையாட்டுக்கள், தீரச்செயல்கள், சமூக சேவை, சமுதாய மேம்பாடு உள்ளிட்ட தளங்களில் என்சிசி மாணவர்களின் செயல்திறனை, பாதுகாப்புத்துறை இணையமைச்சர் பாராட்டினார். ஒடிஷா, பிகார், கேரளா, கர்நாடகா மாநிலங்களில் வெள்ளம் மற்றும் இயற்கை பேரிடர் காலத்தில் என்சிசி முக்கிய பங்காற்றியது என்று அவர் கூறினார்.
பயிற்சி முறைகளை பயனுள்ளதாக அமைப்பது உள்ளிட்ட பல்வேறு பிரச்சினைகள் குறித்து மத்திய ஆலோசனைக்குழுவில் விவாதிக்கப்பட்டது. இந்த இயக்கம், மாணவர்களின் குணம், ஒழுங்கு, தலைமைப்பண்பு குறித்த தனது பங்கை தொடர்ந்து ஆற்றுவதற்கு தேவையானவை குறித்தும் விவாதிக்கப்பட்டது.
இந்தக்கூட்டத்தில், ராணுவத் தலைமைத் தளபதி ஜெனரல் பிபின் ராவத், கப்பற்படைத் தலைமைத் தளபதி அட்மிரல் கரம்பீர் சிங், விமானப்படைத் தலைமைத் தளபதி ஏர் சீஃப் மார்ஷல் ஆர் கே எஸ் பாதூரியா, என்சிசி தலைமை இயக்குனர் லெப்டினன்ட் ஜெனரல் ராஜீவ் சோப்ரா மற்றும் உயரதிகாரிகள் பங்கேற்றனர்.
மத்திய பணியாளர் தேர்வாணையம்
குடிமைப்பணிகளுக்கான  தேர்வு 2020-ல் வெற்றி பெற்று குடிமைப் பணிகளுக்கான  தேர்வு 2020, மற்றும் இந்திய வனத்துறை பணிகளுக்கான  தேர்வு 2020-க்கு தகுதி பெற்றோர்
2020 அக்டோபர் 4-ம் தேதி நடைபெற்ற குடிமைப்பணிகளுக்கான  தேர்வு முடிவின் அடிப்படையில் கீழ்கண்ட பதிவு எண்களைக் கொண்டவர்கள் குடிமைப்பணிகளுக்கான  தேர்வு 2020-க்கு தகுதி பெற்றுள்ளனர்.
இந்த விண்ணப்பதாரர்களின் விண்ணப்பம் தற்காலிகமானதாகும். தேர்வு விதிமுறையில் கூறப்பட்டுள்ளபடி, இந்த அனைத்து விண்ணப்பதாரர்களும் விரிவான விண்ணப்பப்படிவம் 1-ன் வாயிலாக குடிமைப்பணிகளுக்கான  தேர்வு எழுதுவதற்கு விண்ணப்பிக்க வேண்டும். விண்ணப்பப்படிவங்கள் மத்திய பணியாளர் தேர்வு வாரியத்தின் இணையதளத்தில்) வரும் அக்டோபர் 20-ம் தேதி முதல் நவம்பர் 11-ம் தேதி மாலை 6.00 வரை மட்டும் இடம்பெற்றிருக்கும். அனைத்து தகுதி உள்ள விண்ணப்பதாரர்களும் 08/01/2021 வெள்ளிக்கிழமை முதல் நடைபெற உள்ள குடிமைப்பணிகளுக்கான  தேர்வு 2020-அனுமதிக்காக விரிவான விண்ணப்ப படிவங்களை ஆன்லைனில் பூர்த்தி செய்து சமர்பிக்க வேண்டும். விரிவான விண்ணப்பப்படிவங்களை பூர்த்தி செய்வதற்கான முக்கியமான அறிவுறுத்தல்கள் அதனை சமர்பிப்பதற்கான விவரங்கள் இணையதளத்தின் வாயிலாக காணலாம். வெற்றிபெற்றவர்களாக அறிவிக்கப்பட்ட விண்ணப்பதாரர்கள் விரிவான விண்ணப்பப்படிவத்தை பூர்த்தி செய்யும் முன்பாக, மேற்குறிப்பிட்ட இணையதளத்தில் உரிய பக்கத்தில் தங்களைப் பதிவு செய்து கொள்ள வேண்டும். தகுதி வாய்ந்த விண்ணப்பதாரர்கள், 12-02-2020 தேதியிட்டு வெளியிடப்பட்ட பணியாளர் மற்றும் பயிற்சி துறையின் இந்திய அரசிதழில் பிரசுரிக்கப்பட்ட குடிமைப்பணிகள் தேர்வுகள் 2020-ன் விதிகளை சரிபார்க்கும்படி அறிவுறுத்தப்படுகின்றனர்.
அதே போல 2020 அக்டோபர் 4-ம் தேதி நடைபெற்ற குடிமைப்பணிகளுக்கான  தேர்வு முடிவின் அடிப்படையில் கீழ்கண்ட பதிவு எண்களைக் கொண்டவர்கள் வனத்துறை பணிகள்  தேர்வு 2020-க்கு தகுதி பெற்றுள்ளனர்.
இந்த விண்ணப்பதாரர்களின் விண்ணப்பம் தற்காலிகமானதாகும். தேர்வு விதிமுறையில் கூறப்பட்டுள்ளபடி, இந்த அனைத்து விண்ணப்பதாரர்களும் விரிவான விண்ணப்பப்படிவம் 1-ன் வாயிலாக வனத்துறை பணிகள்  தேர்வு 2020 தேர்வு எழுதுவதற்கு விண்ணப்பிக்க வேண்டும்.
விண்ணப்பப்படிவங்கள் மத்திய பணியாளர் தேர்வு வாரியத்தின் இணையதளத்தில்) காணப்படும். அனைத்து தகுதி உள்ள விண்ணப்பதாரர்களும் 2021ம் ஆண்டு பிப்ரவரி 28-ம் தேதி முதல் 2021-ம் ஆண்டு மார்ச் 7ம் தேதி வரை நடைபெற உள்ள வனத்துறைப் பணிகளுக்கான தேர்வு 2020-க்கு விரிவான விண்ணப்பங்களை கூறப்பட்டபடி ஆன்லைன் முறையில் பூர்த்தி செய்து சமர்பிக்கும்படி அறிவுறுத்தப்படுகின்றனர்.
விரிவான விண்ணப்பப்படிவங்கள்-1 ஆணையத்தின் இணையதளத்தில் வரும் நவம்பர் 16ம் தேதி முதல் நவம்பர் 27-ம் தேதி  மாலை 6.00 மட்டும் இடம்பெற்றிருக்கும்.
விரிவான விண்ணப்பப்படிவங்களை பூர்த்தி செய்வதற்கான முக்கியமான அறிவுறுத்தல்கள் அதனை சமர்பிப்பதற்கான விவரங்கள் இணையதளத்தின் வாயிலாக காணலாம். வெற்றிபெற்றவர்களாக அறிவிக்கப்பட்ட விண்ணப்பதாரர்கள் விரிவான விண்ணப்பப்படிவத்தை பூர்த்தி செய்யும் முன்பாக, மேற்குறிப்பிட்ட இணையதளத்தில் உரிய பக்கத்தில் தங்களைப் பதிவு செய்து கொள்ள வேண்டும். தகுதி வாய்ந்த விண்ணப்பதாரர்கள், 12-02-2020 தேதியிட்டு வெளியிடப்பட்ட சுற்றுச்சூழல் மற்றும் வனத்துறை மற்றும் பருவநிலை மாற்றத்துக்கான அமைச்சரவையின் இந்திய அரசிதழில் பிரசுரிக்கப்பட்ட இந்திய வனத்துறை பணிகள் தேர்வுகள் 2020-ன் விதிகளை சரிபார்க்கும்படி அறிவுறுத்தப்படுகின்றனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1667156
-----
(Visitor Counter : 174
நிதி அமைச்சகம்
கொவிட்-19க்கு எதிரான நடவடிக்கைகளில் இந்தியப் பொருளாதாரத்தை ஊக்குவிக்க தற்சார்பு இந்தியா திட்டத்தின் கீழ் மத்திய நிதி, கார்ப்பரேட் விவகாரங்கள் துறை அமைச்சர் அளித்த 5வது பகுதி அறிவிப்புகளின் விவரங்கள்
கொவிட்-19க்கு எதிரான நடவடிக்கைகளில் இந்தியப் பொருளாதாரத்தை ஊக்குவிக்க தற்சார்பு இந்தியா திட்டத்தின் கீழ் மத்திய நிதி, கார்ப்பரேட் விவகாரங்கள் துறை அமைச்சர் அளித்த 5வது பகுதி அறிவிப்புகளின் விவரங்கள்.
(